text: Connie Hedegaard: Grøn energi skyld i rekordregnskab
  24 marts 2015 kl. 13.55
  Esbjerg Havn har tirsdag fremlagt deres årsregnskab, som viser et pænt overskud. Det skyldes hovedsagelig den grønne energi, mener tidligere klimakommissær, Connie Hedegaard.
  Mandag fremlagde Esbjerg Havn et driftsregnskab, der viste et resultat på 101 millioner kroner - det største nogensinde.
  Det skyldes, at havnen både har satset på fossile brændstoffer som olie og gas og vedvarende energi som vindmøller. Det mener formanden for miljøfonden KR Foundation og tidligere miljøminister Connie Hedegaard.
  - Uden havmøllerne, så var det godt nok et noget andet regnskab man havde fremlagt. Som bekendt er olieprisen lav, og der kommer til at ske store ændringer der de næste mange år, så det er super stærkt, at man har den fossile del med olien og gassen, og så har man altså også den vedvarende energi-del, som tilmed vokser, siger Connie Hedegaard til TV SYD.
  Du kan høre en del af interviewet med Connie Hedegaard her: (varighed 1:07)
  
  